353 



mihi est, etsi jam nunc in ipsis suis initiis non potest non 

 esse pauper noster hortus, fore tamen post breve tempus, ut 

 etiam nobis sit, quod exteris amicis horti communicando 

 gratum facere et amoebea officia praestare possimus. Si 

 peregrinatores nostri arabici, quos nuper audivimus Massiliam 

 appulisse, ex istis quas adibunt oris, semina mittunt, quae in 

 meas manus perveniunt, promitto Tibi, Vir Illustris, omnium 

 aequam partern, et rogo te ne credas quod persuasurus te forte 

 erit bonus Forskål, quem magni ceterum facio, sed qui nimis 

 sane propria consilia amabat, et inde discedere bono ut aulici 

 dicunt modo (de bonne grace) sane nesciebat, ne itaque cre- 

 das, Vir Illustris, invidia nos erga amicam et vicinam ves- 

 tram nationem teneri, quod si esset, sane de D° For skål 

 omnino non fuisset quaestio. 



Additum quem vides Pinacis Tui Botanici indicem, im- 

 primis curavi, ut commercium plantarum caussa cum amicis 

 instituendum tanto redderetur expeditius libello, qui literis 

 inclusus cum cursoribus publicis per orbem circummitti potest. 

 Subjecta nempe virgula sub numero aut litera, quae quamlibet 

 speciem designant, notas facio species quae praesto mihi 

 sunt, quo oculo istic liquet, quid mihi desit, quid a me peti 

 possit, et facillimo labore ex eo exemplari quod in meos 

 usus paratum penes me servo, quotiescunque lubet in alia 

 transcribuntur a famulo lineolae. Tanto etiam maj oris usus 

 indiculus hic est, quod Catalogi loco tuo Pinace utor, et no- 

 mina generico-trivialia inscripta tabulis ferreis oleo dealbatis 

 et ex bacillis pendentibus, ipsis plantis apposita in horto 

 nostro conspiciuntur. Si, quod enixe item rogo, amicitia me 

 Tua dignari, ejusque usum concedere volueris, idque intel- 

 lexero, transmittam ad Te aliud Exemplar indiculi notatis 

 speciebus, quae mihi praesto sunt, transigam etiam quae cu- 

 ram attinent seminum et radicum, quas benevolus concedes, et 

 si Tibi lubuerit Hortulano Tuo eorum conquirendorum jussum 

 dåre, videbo ut operae ejus pretium sit. Vale. 



Addo salutem plurimam et venerationis testimonium a 

 D° Ascanio. 



